b'\n_START_ARTICLE_\nPahvant\n_START_PARAGRAPH_\nPahvant /pahvant ="close to water"/ je jedna od bandi Ute Indijanaca, porodica Shoshonean, \xc5\xa1to je lutala krajevima oko jezera Sevier, zapadno od planina Wasatch, pa gotovo do granice Nevade, u Utahu. Podru\xc4\x8dje pahvanta obuhva\xc4\x8dalo je pustinje, ali i mo\xc4\x8dvare rijeke Sevier, gdje su vodili \xc5\xbeivot prilago\xc4\x91en mo\xc4\x8dvari. Za njih se ka\xc5\xbee i da su se bavili i uzgojem kukuruza, graha, tikava i drugog. .Najpoznatiji poglavica Pahvanta bio je Kanosh (1812\xc2\xa0?-1884), koji ih vodi od 1850.-tih pa do smrti. Kanosh 1854. potpisuje ugovor sa Brigham Youngom, \xc5\xa1to navje\xc5\xa1tava zavr\xc5\xa1etak ratova Walker War. Do incidenta dolazi \'Gunnison\' masakrom. Ranog listopada 1853. grupa emigranata na putu za Kaliforniju logorovala je jugozapadno od Filmorea. Malena grupa Pahvanta koje su \xc4\x8dlanovi ekspedicije Dominguez-Escalante nazivali Barbones ili "Bearded Utes", vjerojatno zbog prethodnih veza sa Europljanima, vo\xc4\x91ena Moshoquopom i njegovim ocem, Mareer, do\xc5\xa1la je u logor radi trgovine. Uspani\xc4\x8deni emigranti otvorili su vatru na njih, Mareer je ubijen. Uz prijetnju osvetom, Pahvanti napuste logor emigranata i krenu sjeveroisto\xc4\x8dno na Sevier Lake. Istovremeno, John Gunnison, s malenim vojnim eskortom, istra\xc5\xbeivao je rutu \xc5\xberljrzni\xc4\x8dke pruge. 25. listoppada, Gunnison i nekoliko kompanjona putuju prema jezeru Sevier. Opazili su ih Moshoquopovi ratnici napali ih i ubili Gunnisona i sedmoricu iz njegove pratnje, osvetiv\xc5\xa1i smrt oca. U velja\xc4\x8di 1856. pripadnici Tinticove bande ubili su dva pastira, ukrali ne\xc5\xa1to stoke, i vratili se u Cedar Valley. Poku\xc5\xa1a\xc5\xa1e ga uhvatiti, ali nije bilo uspjeha i dolazi do niza okr\xc5\xa1aja (Tintic War). Ipak Tintic je ubijen tek 1858. \xe2\x80\x93Banda \xc5\xa1to je predvodi Kanosh pod utjecajem je mormona, i bave se zemljoradnjom. Zavr\xc5\xa1etkom Tinticovih ratova i Kanosh je preobra\xc4\x87en, a federalni agent za Indijance, Garland Hurt, osnovao je 4 indijanske farme, gdje su se Indijanci bavili zemljoradnjom sve do velike najezde skakavaca 1868, kada im je uni\xc5\xa1tena \xc4\x8ditava ljetina._NEWLINE_Sljede\xc4\x87e godine (1869) priklju\xc4\x8duju se ostatku plemena Ute na rezervatu Uintah Reservation. Godine 1872. stotine Juta, uklju\xc4\x8duju\xc4\x87i i Kanosha okupilo se u podru\xc4\x8dju Sanpete, te jeseni grupa vo\xc4\x91a Juta putuje u Washington D.C., gdje Kanosh obe\xc4\x8dava ameri\xc4\x8dkom predsjedniku Grantu, da \xc4\x87e ostati na rezervatu. Na Uintah rezervatu danas \xc5\xbeive potomci Uintah, Pahvant, Tabeguache (Uncompahgre), Grand River (Parianuche), Yampa, San Pitch (Sanpits, Sanpet; po svoj prilici ogranak Pahvanta), Tumpanuwac, Cumumba, i Elk Mountain ili Sheberetch Juta. -Od 1870. \xc4\x8dlanovi bandi Tumpanuwac, San Pitch, Pahvant, Sheberetch, Cumumba, and Uinta-at poznati su pod kolektivnim imenom Uintah Ute. \xe2\x80\x93White River Ute obuhva\xc4\x8daju bande Yamparika (Yampa) i Parianuc. Banda Taviwac, sada poznata kao Uncompahgre, smje\xc5\xa1tena je na vlastiti rezervat Uncompahgre (Ouray), ju\xc5\xbeno od Uintaha. Od godine 1886. ova dva rezervata postaju Uintah and Ouray.'